న్యూఢిల్లీ: ముఖ్యమంత్రి అరవింద్ కేజ్రీవాల్  రూ.2 కోట్ల రూపాయలు ముడుపులు తీసుకున్నట్టు ఆప్ నుంచి ఉద్వాసనకు గురైన కపిల్ మిశ్రా చేసిన సంచలన ఆరోపణలను ఆ పార్టీ సీనియర్ నేత, ఉప ముఖ్యమంత్రి మనీష్ సిసోడియా ఆదివారంనాడు తోసిపుచ్చారు. ఇవి పూర్తిగా అసంబద్ధమైన, సత్యదూరమైన ఆరోపణలని అన్నారు. 'ఎంతమాత్రం వ్యాఖ్యానించడానికి అర్హం కాని ఆరోపణలివి' అని సిసోడియా మీడియాతో మాట్లాడుతూ అన్నారు. కపిల్ మిశ్రాను నీటి శాఖ మంత్రి పదవి నుంచి ఆప్ శనివారంనాడు తొలగించింది. నీటి సరఫరా, బిల్లింగ్ వ్యవహారాల్లో నిర్వహణాలోపాల కారణంగానే ఆయనను తొలగించినట్టు ఆప్ పేర్కొంది. దీనిపై ఆదివారంనాడు మీడియా ముందుకు వచ్చిన కపిల్ మిశ్రా, తాను మంత్రి పదవిని చేపట్టిననాటి నుంచి ఓ నెలలోనే నీటి ట్యాంకర్ల కుంభకోణంలో మాజీ సీఎం షీలా దీక్షిత్పై కేజ్రీవాల్కు నివేదిక ఇచ్చానని, దానికి ఏ గతి పట్టిందో అందరికీ తెలుసునని అన్నారు. సత్యేంద్ర జైన్ రూ.2 కోట్లను అరవింద్ కేజ్రీవాల్కు ఇవ్వడం కూడా తాను కళ్ళారా చూశానంటూ సంచలన ఆరోపణ చెప్పారు. ఆ రోజు రాత్రంతా తనకు నిద్ర పట్టలేదన్నారు. కేజ్రీవాల్ అవినీతిపై తాను సీబీఐకి కూడా ఫిర్యాదు చేస్తానని తెలిపారు. కాగా, ఈ ఆరోపణలను ఖండించిన మనీష్ సిసోడియా, నీటి పరిస్థితిపై చాలా మంది ఎమ్మెల్యేలు మనస్థాపానికి గురయ్యారని, ప్రజల ఆగ్రహాన్ని కూడా వారు చవిచూస్తున్నారని అన్నారు. ఇదే విషయాన్ని తాను మిశ్రాకు శనివారంనాడు చెప్పానని, మంత్రివర్గంలో మార్పులు చేపట్టాలని ముఖ్యమంత్రి అనుకుంటున్న కూడా వివరించానని అన్నారు. ఇంతలోనే ఆయన కేజ్రీవాల్పై ఈ తరహా ఆరోపణలు చేయడం చూస్తుంటే ఏమనాలో అర్ధం కావడం లేదని మిశ్రాపై సిసోడియా మండిపడ్డారు.
newdhilly: mukhyamantri aravind kejrival  roo.2 kotla roopaayalu mudupulu teesukunnattu ap nunchi udvaasanaku guraina kapil mishra chesina sanchalana aaropanalanu aa party seanier netha, upa mukhyamantri maneesh sisodia aadivaaramnaadu tosipuchhaaru. ivi puurtigaa asambaddhamaina, satyaduuramaina aaropanalani annaru. 'entamaatram vyaakhyaaninchadaaniki arham kaani aaropanalivi' ani sisodia meediatho maatlaadutuu annaru. kapil mishraanu neeti saakha mantri padavi nunchi ap sanivaaramnaadu tolaginchindi. neeti sarafara, billing vyavahaaraallo nirvahanaalopaala kaaranamgaane aayananu tolaginchinattu ap perkondi. deenipai aadivaaramnaadu media munduku vachina kapil mishra, taanu mantri padavini chepattinanati nunchi oo nelalone neeti tankerla kumbhakonamlo maji cm sheela deekshitpai kejrivalku nivedika ichchaanani, daaniki e gathi pattindo andarikee telusunani annaru. satyendra jain roo.2 kotlanu aravind kejrivalku ivvadam kuudaa taanu kallara chusaanantu sanchalana aaropana cheppaaru. aa roju raatrantaa tanaku nidra pattaledannaru. kejrival avineetipai taanu cbik kuudaa firyaadu chestaanani telipaaru. kaga, ee aaropanalanu khandinchina maneesh sisodia, neeti paristhitipai chala mandi emmelyelu manasthaapaaniki gurayyarani, prajala aagrahaanni kuudaa vaaru chavichustunnarani annaru. ide vishayaanni taanu mishraaku sanivaaramnaadu cheppaanani, mantrivargamlo maarpulu chepattalani mukhyamantri anukuntunna kuudaa vivarinchaanani annaru. intalone aayana kejrivalpai ee taraha aaropanalu cheyadam chustunte emanaalo ardham kaavadam ledani mishraapai sisodia mandipaddaaru.